CELEX: 32010R1127
Language: sl
Date: 2010-12-03
Title: Uredba Komisije (EU) št. 1127/2010 z dne 3. decembra 2010 o uvedbi prehodnega obdobja za izključitev Republike Maldivi s seznama držav upravičenk do posebnega režima za najmanj razvite države, kakor je določeno v Uredbi Sveta (ES) št. 732/2008 o uporabi sheme splošnih tarifnih preferencialov, za obdobje od 1. januarja 2009 do 31. decembra 2011

4.12.2010   
            
            
               SL
            
            
               Uradni list Evropske unije
            
            
               L 318/15
            
         UREDBA KOMISIJE (EU) št. 1127/2010
   z dne 3. decembra 2010
   o uvedbi prehodnega obdobja za izključitev Republike Maldivi s seznama držav upravičenk do posebnega režima za najmanj razvite države, kakor je določeno v Uredbi Sveta (ES) št. 732/2008 o uporabi sheme splošnih tarifnih preferencialov, za obdobje od 1. januarja 2009 do 31. decembra 2011
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 732/2008 z dne 22. julija 2008 o uporabi sheme splošnih tarifnih preferencialov v obdobju od 1. januarja 2009 do 31. decembra 2011 in spremembah uredb (ES) št. 552/97, (ES) št. 1933/2006 in uredb Komisije (ES) št. 1100/2006 in (ES) št. 964/2007 (1) ter zlasti člena 11(8) Uredbe,
   ob upoštevanju naslednjega:
   
               (1)
            
            
               Republika Maldivi (v nadaljnjem besedilu „Maldivi“) je vključena v poseben režim za najmanj razvite države v okviru sheme Unije o splošnih tarifnih preferencialih.
            
         
               (2)
            
            
               Člen 11(8) Uredbe (ES) št. 732/2008 določa izključitev države iz posebnega režima za najmanj razvite države, kadar Združeni narodi navedeno državo izključijo s seznama najmanj razvitih držav. Navedeni člen prav tako določa uvedbo najmanj triletnega prehodnega obdobja za ublažitev negativnih posledic, ki bi jih povzročila ukinitev tarifnih preferencialov, dodeljenih na podlagi posebnega režima za najmanj razvite države.
            
         
               (3)
            
            
               Združeni narodi so Maldive izključili s seznama najmanj razvitih držav z začetkom veljavnosti 1. januarja 2011 (2).
            
         
               (4)
            
            
               Maldivom zato mora biti omogočeno, da so do 31. decembra 2013 še naprej upravičeni do preferencialov, dodeljenih na podlagi posebnega režima za najmanj razvite države.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za splošne preferenciale –
            
         SPREJELA NASLEDNJO UREDBO:
   Člen 1
   Republika Maldivi se izključi s seznama upravičenk do posebnega režima za najmanj razvite države iz Priloge I k Uredbi (ES) št. 732/2008 z začetkom veljavnosti 1. januarja 2014.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 3. decembra 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 211, 6.8.2008, str. 1.
   
      (2)  Resolucija Generalne skupščine Združenih narodov A/Res/60/33 z dne 30. novembra 2005.